open-index/open-wikipedia-markdown huggingface dataset:
მარინა გიგოლაშვილი

**მარინა გიგოლაშვილი** (დ. 8 დეკემბერი, 1943, თბილისი — გ. 27 ოქტომბერი, 2015) — ქართველი ასტრონომი, მეცნიერი.

## ბიოგრაფია
1965 წელს დაამთავრა თბილისის სახელმწიფო უნივერსიტეტი, ასტრონომიის სპეციალობით.

1965 წლიდან მუშაობა დაიწყო ევგენი ხარაძის აბასთუმნის ასტროფიზიკურ ობსერვატორიაში ლაბორანტად. 1966-1967 წლებში — ყირიმის (უკრაინა) ასტროფიზიკური ობსერვატორიის სტაჟიორ-მკვლევარი. 1968-1972 წლებში — საქართველოს მეცნიერებათა აკადემიის ასპირანტი. 1972-2007 წლებში — ევგენი ხარაძის აბასთუმნის ასტროფიზიკურ ობსერვატორიის უმცროსი მეცნიერ-თანამშრომელი, მეცნიერ-თანამშრომელი, უფროსი მეცნიერ-თანამშრომელი და წამყვანი მეცნიერ-თანამშრომელი. 2003-2006 წლებში — ევგენი ხარაძის სახელობის საქართველოს ნაციონალური ასტროფიზიკური ობსერვატორიის მზის, პლანეტების და დედამიწის ზედა ატმოსფეროს განყოფილების გამგე. 2004-2006 წლებში — შემახის (აზერბაიჯანი) ასტროფიზიკური ობსერვატორიის უფროსი მეცნიერ-თანამშრომელი. 2007 წლიდან — ხარაძის აბასთუმნის ასტროფიზიკური ობსერვატორიის მკვლევარი. 2008-2010 წლებში — ილიას სახელმწიფო უნივერსიტეტის ასოცირებული პროფესორი, 2011 — ილიას სახელმწიფო უნივერსიტეტის მთავარი მკვლევარი. იყო საერთაშორისო და ადგილობრივი მნიშვნელობის მუშა ჯგუფების და ასტრონომიული გაერთიანებების წევრი: 2005 წლიდან — საერთაშორისო ჰელიოფიზიკური წლის საქართველოს ნაციონალური წარმომადგენელი. საერთაშორისო ჰელიოფიზიკური წლის ბალკანეთის, შავი ზღვისა და კასპიის ზღვის ქვეყნების რეგიონიალურ გაერთიანებაში საქართველოს ნაციონალური წარმომადგენელი. საერთაშორისო ჟურანალის „SUN and GEOSPHERE“ რედაქციის წევრი. 2003 წლიდან — საერთაშორისო ჯგუფის BIOCOS წევრი. 2003-2006 წლებში — ბაქოს სახელმწიფო უნივერსიტეტის ფიზიკის ფაკულტეტის სამეცნიერო ხარისხების მიმნიჭებელი დაცვის საბჭოს წევრი. 2004 წლიდან — აკადემიკოს ევგენი ხარაძის სახელობის საქართველოს ნაციონალური ასტროფიზიკური ობსერვატორიის სამეცნიერო ხარისხების მიმნიჭებელი დაცვის საბჭოს წევრი. 2000 წლიდან — მზის გაერთიანებული დაკვირვებების (JOSO) საქართველოს ნაციონალური წარმომადგენელი. 1996-2006 წლებში — საქართველოს მეცნიერებათა აკადემიასთან არსებული მზე-დედამიწის საბჭოს ვიცე-პრეზიდენტი. ფიზიკა-მათემატიკის მეცნიერებათა დოქტორი (2003).

## ბიბლიოგრაფია
* ასტრონომიის, ასტროფიზიკისა და კოსმოლოგიის კვლევის საგანი და მეთოდები : დამხმ. სახელმძღვ. თბილისი, სტ. „ომეგა თეგი“, 2015, გვ. 216 ISBN 9789941073595
* ჩვენი გალაქტიკა, თბილისი, ელფი, 2006, გვ. 64 ISBN 999286141X
* მზე და პლანეტები, თბილისი, საქართველოს მაცნე, 2006, გვ. 64 ISBN 9994043048
* ნოველები, ვენა, მხითარისტთა სტ., 1998, გვ. 56

## ლიტერატურა
საქართველოს მეცნიერებათა დოქტორები, 1992-2006/შემდგ. და რედ.: ირინა ჯაფარიძე, თბ., 2012, გვ. 18

## რესურსები ინტერნეტში
კატეგორია:დაბადებული 8 დეკემბერი
კატეგორია:დაბადებული 1943
კატეგორია:გარდაცვლილი 27 ოქტომბერი
კატეგორია:გარდაცვლილი 2015
კატეგორია:ქართველი ასტრონომები
ჰოპერი

**ჰოპერი** შეიძლება აღნიშნავდეს:

* ჰოპერი — ბუნკერისებრი ძარის მქონე თვითმცლელი სატვირთო ვაგონი;
* გრეის ჰოპერი — ამერიკელი პროგრამისტი და საზღვაო ძალების ადმირალი;
* დენის ჰოპერი — ამერიკელი მსახიობი, რეჟისორი და არტისტი.

კატეგორია:მრავალმნიშვნელოვანი გვერდები გვარის შემცველი სიებით
მამედსალეჰ ისმაილოვი

**ისმაილოვი, მამედსალეჰ ჯალილ ოღლუ** () — საბჭოთა მუსიკათმცოდნე, აზერბაიჯანის სსრ ხელოვნების დამსახურებული მოღვაწე (1972), ხელოვნებათმცოდნეობის კანდიდატი (1964).

## ბიოგრაფია 
მამედსალეჰ ისმაილოვი 1912 წლის 22 აპრილს ელიზავეტპოლის გუბერნიაში, ნუხში დაიბადა. დაამთავრა ბიულბიულის სახელობის საშუალო სპეციალური მუსიკალური სასწავლებელი.
1846 წელს აზერბაიჯანის კონსერვატორიაში ასწავლიდა. 1938 წელს პროფესორი გახდა. 1960–1971 წლებში აზერბაიჯანული ხალხური მუსიკის კათედრის გამგე იყო, ხოლო 1980 წლიდან აზერბაიჯანული ხალხური მუსიკის ისტორიისა და თეორიის კათედრას ხელმძღვანელობდა.
მამედსალეჰ ისმაილოვი 1994 წლის 10 მაისს ბაქოში გარდაიცვალა.

## ხსოვნა 
2013 წლის 17 მაისს აზერბაიჯანის კომპოზიტორთა კავშირმა მამაედსალეჰ იმსაილოვის 100 წლისთავისადმი მიძღვნილი საიუბილეო სამეცნიერო კონეფერნცია ჩაატარა.

## სქოლიო
კატეგორია:წითელი ვარსკვლავის ორდენის კავალრები
კატეგორია:ბაქოში გარდაცვლილები
ილია პატაშური

მინი|ილია პატაშური
**ილია (ილო) პატაშური** (დ. 9 მაისი, 1939, სოფ. ხევშა, ახლანდ. დუშეთის მუნიციპალიტეტი — გ. 5 ივნისი, 2024, იქვე) — ქართველი მხატვარი, ფერმწერი. პროფესორი. საქართველოს დამსახურებული მხატვარი (1982).

## ბიოგრაფია
ილია პატაშური დაიბადა 1939 წლის 9 მაისს დუშეთის რაიონის სოფელ ხევშაში. მისი მშობლები იყვნენ: მამა — ვასილ პატაშური, დედა — სოფიო ქავთარაძე. ილია პატაშურის წინაპრები იყვნენ XVII-XVIII საუკუნეებში თეთრი არაგვის ხეობაში ხევის თავი ბაგრატინების სამეფო კარის მცველნი, მსახურნი დუშეთსა და ანანურში დიდი რუხა ივანე და გივი პატაშურები. ლომისის წმინდა გიორგის და ხევშის მთავარანგელოზის დეკანოზები. 

1946 წელს შევიდა ხევშის დაწყებით სკოლაში. 1956 წელს დაამთავრა ფასანაურის საშუალო სკოლა. იმავე წელს ჩაირიცხა თბილისის ი. ნიკოლაძის სახელობის სამხატვრო სასწავლებელში, რომელიც 1960 წელს წარჩინებით დაამთავრა. 1960 წელს ჩაირიცხა თბილისის სახელმწიფო სამხატვრო აკადემიაში ფერწერის სპეციალობით, რომელიც დაამთავრა წარჩინებით (სადიპლომო თემა: „დავით აღმაშენებელი დიდგორზე ბრძოლის წინ“), ნაშრომში მიიღო უმაღლესი შეფასება. ხელმძღვანელი სამხატვრო აკადემიის რექტორი, საბჭოთა კავშირის სახალხო მხატვარი — პროფესორი ა. ქუთათელაძე; ლექტორები: შ. მამალაძე, ჟ. ჯაში, კ. მახარაძე, ზ. ნიჟარაძე, ე. კალანდაძე; მხატვრულ დაოსტატებაში პროფესორები: საბჭოთა კავშირის სახალხო მხატვარი ლ. გუდიაშვილი და საქართველოს სახალხო მხატვარი ფ. ლაპიაშვილი.

1967 წელს დატოვეს სამხატვრო აკადემიაში ფერწერის კათედრაზე ლაბორანტად, ხოლო 1968 წელს მიიწვიეს ფერწერის კათედრაზე ფერწერის პედაგოგად. იმავე წლიდან გახდა საბჭოთა კავშირის მხატვართა კავშირის წევრი. 1970 წლიდან სწავლობდა სსრკ სამხატვრო აკადემიის ფერწერის შემოქმედებით სახელოსნოში. ხელმძღვანელი საბჭოთა კავშირის სახალხო მხატვარი უ. ჯაფარიძე. 1982 წელს მიენიჭა საქართველოს დამსახურებული მხატვრის წოდება. 1990 წელს მოსკოვში მიენიჭა დოცენტის წოდება. 1995 წელს აირჩიეს თბილისის სამხატვრო აკადემიის პროფესორად და დანიშნეს ფერწერის კათედრაზე პეიზაჟის სახელოსნოს ხელმძღვანელად.

1966 წლიდან მონაწილეობს საქართველოსა და უცხოეთის სამხატვრო გამოფენებზე: საბერძნეთი, ბელგია, იუგოსლავია, პოლონეთი, აშშ, ინგლისი, იაპონია, რუსეთი, აზერბაიჯანი, სომხეთი და ბალტიისპირეთის ქვეყნები.

ი. პატაშურს არაერთი პერსონალური გამოფენა აქვს მოწყობილი საქართველოში.

ილია პატაშური გარდაიცვალა 2024 წლის 5 ივნისს, დაკრძალულია მშობლიურ ხევშაში.

## რესურსები ინტერნეტში
*ილო პატაშურის 75 წელი საიუბილეო გამოფენა ზეობა

## სქოლიო
კატეგორია:დაბადებული 9 მაისი
კატეგორია:დაბადებული 1939
კატეგორია:დუშეთის მუნიციპალიტეტში დაბადებულები
კატეგორია:გარდაცვლილი 5 ივნისი
კატეგორია:გარდაცვლილი 2024
კატეგორია:ქართველი ფერმწერები
კეიტლინ სტარკი

**კეიტლინ სტარკი** () — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ტელეადაპტაციისას მისი როლი შეასრულა ჩრდიოლოეთ ირლანდიელმა მსახიობმა მიშელ ფეირლიმ.

ლედი კეტლინ სტარკი დაიბადა ტალების საგვარეულო სახლში რივერანში, ის არის ლორდ ჰოსტერ ტალის და ლედი მინისა ტალის უფროსი შვილი. მას ჰყავს უმცროსი და-ძმა ლიზა და ედმური. 

კეტლინი თავდაპირველად დანიშნული იყო უინტერფელელ ბრანდონ სტარკზე, თუმცა მათი ქორწინება არ შედგა რადგან ბრანდონი და მისი მამა რიკარდი სასტიკად იყვნენ მოკლულნი შეშლილი მეფის, აირის II ტარგარიენის მიერ. მოგვიანებით ის დაქორწინდა ბრანდონის უმცროს ძმაზე ედარდ სტარკზე, მიუხედავად იმისა რომ ისინი ერთმანეთს არ იცნობდნენ მათ შეძლეს და შექმნეს მოსიყვარულე და ბედნიერი ოჯახი რომელთაც შეეძინათ 5 შვილი.

კეტლინს და ედარდს ჰყავს 5 შვილი: რობი, სანსა, არია, ბრანი და რიკონი ასევე ნედის უკანონო შვილი ჯონ სნოუ, რომელიც ხშირად უთანხმოების მიზეზი ხდებოდა ცოლ-ქმარს შორის.

## ტელეადაპტაცია 
კეტლინის როლს ასრულებს ირლანდიელი მსახიობი მიშელ ფეირლი, თუმცა მის როლზე თავდაპირველად დამტკიცებული იყო ამერიკელი მსახიობი ჯენიფერ ელი, თუმცა მოგვიანებით მან ამ როლზე უარი თქვა ოჯახური პრობლემების გამო. ფეირლიმ ამ სერიალით მოიპოვა დიდი პოპულარობა და დაიმსუხარი კრიტოკესების მოწონება განსაკუთრებით ეპიზოდში "The Rains of Castamere" დროს. ამ პოპუარობის გამო, ბევრი გულშემატკივარი იმედგაცრუებული იყო, რადგან ის აღარ გამოჩნდა სერიალში სამ სეზონზე მეტხანს მიუხედავად იმისა რომ რომანებში გრძელდებოდა პერსონაჟის ისტორია.

## ლიტერატურა
* *ჯ.რ.რ მარტინი*, სატახტოთა თამაში, აშშ., 1996
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ხმლების ქარისხალი, აშშ., 2000

## რესურსები ინტერნეტში
*კეტლინ სტარკი 

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
ნარგიზ ალიაროვა

**ნარგიზ ალიაროვა** (; დ. 1968, ბაქო) — აზერბაიჯანელი პიანისტი და მუსიკათმცოდნე კლასიკური მუსიკის განხრით.

## ბიოგრაფია 
დაიბადა 1968 წელს ბაქოში. 1986 წელს ოქროს მედალზე დაამთავრა ბიულბიულის სახელობის საშუალო სპეციალური მუსიკალური სასწავლებელი და უზეირ ჰაჯიბეკოვის სახელობის აზერბაიჯანის სახელმწიფო კონსერვატორიაში ფორტეპიანოს ფალულტეტზე გააგრძელა სწავლა. სტუდენტობის წლებში სწავლაში გამოჩენილი მიღწევებისათვის წარდგენილ იქნა ლენინურ პრემიაზე. 1991 წელს მან წარჩინებით დაამთავრა კონსერვატორია და სწავლა იქვე - ასიტენტურაში გააგრძელა.

1992 წლიდან ალიაროვამ მუშაობა დაიწყო ბაქოს მუსიკალურ აკადემიაში, თავიდან მასწავლებლად, შემდეგ უფროს მასწავლებლად, დოცენტად და 2010 წლიდან პროფესორად. 2001 წელს მან დაიცვა დისერტაცია თემაზე: „აზერბაიჯანელ კომპოზიტორთა სონატები ვიოლინოსა და ფორტეპიანოსთვის“ (სტილისა და ინტერპრეტაციის საკითხები) და ხელოვნებათმცოდნეობის კანდიდატის ხარისხი მიენიჭა. 2002 წელს იგი აზერბაიჯანის ფილარმონიის მიერ შექმნილი  საფორტეპიანო ტრიოს სოლისტი გახდა.
2009 და 2010 წლებში მან ორი კომპაქტ - დისკი გამოუშვა. ალიაროვა ათზე მეტი სამეცნიერო ნაშრომის და მეთოდური სახელმძღვანელოს ავტორია.
ცხრა წლიდან ალიაროვამ სოლო კონცერტებით სხვადასხვა ანსამბლების, სიმფონიური და კამერული ორკესტრების  შემადგენლობაში რესპუბლიკასა და ევროპის ზოგიერთ ქვეყანაში გამოსვლა დაიწყო.    
კონსერვატორიის დამთავრების შემდეგ მან სტაჟირება გაიარა რუსეთში, გერმანიასა და დიდ ბრიტანეთში.
2008 წელს ნარგიზ ალიაროვამ მეორე ადგილი დაიკავა პიეტრო არჯენტოს სახელობის მე-11 საერთაშორისო კონკურსში იტალიაში. იმავე წელს ალიაროვას  აზერბაიჯანის რესპუბლიკის დამსახურებული არტისტის წოდება მიენიჭა. 2010 წელს აზერბაიჯანის უმაღლემა საატესტაციო კომისიამ ალიაროვას პროფესორის წოდება მიანიჭა. იმავე წელს მას გადეცა პოლონეთის სახელმწიფოს საპატიო დიპლომი „შოპენის ნაწარმოებების პროპაგანდისათვის“.  

## სქოლიო
კატეგორია:ცოცხალი ადამიანები
კატეგორია:ბაქოში დაბადებულები
ეპიფიტოტია

**ეპიფიტოტია** (< ეპი... და  — მცენარე) — მცენარეთა ინფექციური დაავადების გავრცელება მნიშვნელოვან ტერიტორიაზე დროის განსაზღვრულ მონაკვეთში. ეპიფიტოტიის სახით ჩვეულებრივ ჩნდება მცენარეთა ჟანგა და პურეული მარცვლოვნების გუდაფშუტა, კარტოფილის ფიტოფთოროზი, ვაშლის ქეცი და მრავალი სხვა ინფექციური დაავადება. როგორც წესი ეპიფიტოტია ხელსაყრელ პირობებში დაავადების რამდენიმე კერიდან ჩნდება. ფიტოპათოგენური მიკროორგანიზმები ვრცელდებიან რეზერვაციის ადგილებიდან და აავადებენ მცენარეთა დიდ რაოდენობას. ეპიფიტოტია ვითარდება დაავადების გამომწვევის რამდენიმე გენერაციიდან, რომლებიც რამდენიმე ახალ მსხვილ კერას წარმოქმნიან და აფართოებენ დაზიანების ზონას. ეპიფიტოტიის სისწრაფესა და გაჩენის პერიოდულობაზე გავლენას ახდენს დაავადების ტიპი, გამომწვევის თავისებურებები, მასპინძელი მცენარე და გარე ფაქტორები. ბრძოლის ღონისძიებები დამოკიდებულია დაავადების თავისებურებებზე.

## სქოლიო 
კატეგორია:ეპიდემიოლოგია
კატეგორია:მემცენარეობა
კერძო კაპიტალი

**კერძო კაპიტალი**(Private Equity) — ალტერნატიული ინვესტიციის ფორმა, რომელიც ინვესტირებას ახდენს, ყიდულობს წილებს კერძო კომანიებში, რომლებიც არ არის აღნუსხული საფონდო ბირჟაზე. კერძო კაპიტალის ფონდები ინვესტირებას ახდენენ კერძო კომპანიებში და ერთვებიან საჯარო კომპანიების გამოსყიდვაში.

ინსტიტუციური და საცალო ინვესტორები უზრუნველყოფენ კაპიტალს კერძო კაპიტალისთვის და კაპიტალი შეიძლება გამოყენებულ იქნას ახალი ტექნოლოგიების დასაფინანსებლად, შესყიდვების განსახორციელებლად, საბრუნავი კაპიტალის გასაფართოებლად და ბალანსის გასაძლიერებლად და გასამყარებლად.

კერძო კაპიტალის ინვესტიცია ძირითადად მოდის ინსტიტუციური ინვესტორებისა და აკრედიტებული ინვესტორებისგან, რომლებსაც შეუძლიათ მნიშვნელოვანი თანხების გამოყოფა დიდი ხნის განმავლობაში. კერძო კაპიტალის ინვესტიციებისთვის ხშირად საჭიროა ხანგრძლივი პერიოდი თანხის დაკავების , რათა უზრუნველყოფილი იყოს გაჭირვბული კომპანიების დახმარება ან ლიკვიდურობის ღონისძიებები (A liquidity event მოვლენა რის შედეგედაც ინვესტორი იღებს შემოსავალს მაგ. მერჯერი, გაყიდვა ან პირველადი საჯარო შეთავაზება (IPO).)

**კერძო კაპიტალის დადებითი და უარყოფითი მხარეები**

კერძო კაპიტალი სთავაზობს რამდენიმე უპირატესობას კომპანიებსა და სტარტაპებს, დაფინანსება მიიღონ ისეთი წყაროებიდან, როგორიცაა მაგალითად სარისკო კაპიტალი. ნაცვლად ტრადიციული ფინანსური ინსტრუმენტების  გამოყენებისა, როგორიცაა მაღალპროცენტიანი საბანკო სესხები.

თუ კომპანია ამოღებულია სიიდან ან ამოღებულია ბირჟიდან, კერძო კაპიტალის დაფინანსება უზრუნველყოფს, ზრდისა და განვითარების სტრატეგიებს საჯარო ბაზრებისგან მოშორებით.

კერძო კაპიტალს აქვს არაორდინაური გამოწვევები, რადგან შეიძლება რთული იყოს კერძო კაპიტალში საკუთრების ლიკვიდაცია. ბირჟაზე ტრანზაციისგან განსხვავებით, ფირმამ უნდა მოძებნოს მყიდველი თავისი ინვესტიციის ან კომპანიის გასაყიდად.

კომპანიის აქციების ფასი კერძო კაპიტალში განისაზღვრება მყიდველებსა და გამყიდველებს შორის მოლაპარაკებების გზით და არა ბაზრის დარეგულირებით. კერძო კაპიტალის აქციონერების უფლებები გადაწყდება ინდივიდუალურად, მოლაპარაკებების გზით, ნაცვლად ფართო მმართველობითი ჩარჩოსა, რომელიც, როგორც წესი, კარნახობს ინვესტორებს უფლებებს საჯარო ორგანიზაციებში ინვსტირების შემთხვევაში.

1901 წელს J.P. Morgan-მა ჩაატარა Carnegie Steel Corporation-ის პირველი ბერკეტული შესყიდვა, რომელიც მაშინ ქვეყანაში ფოლადის უმსხვილეს მწარმოებლებს შორის იყო , $480 მილიონით, კომპანია შეუერთდა Federal Steel Company-სა და National Tube-ს და შექმნა United States Steel, მსოფლიოში უდიდესი კომპანია. 1933 წლის Glass Steagall-ის აქტმა აკრძალა ბანკების მიერ დაპროექტებული მეგაკონსოლიდაციები.

კერძო კაპიტალის ფირმებისთვის შემოსავლის ძირითადი წყარო არის მართვის საფასური. საკომისიო სტრუქტურა კერძო ინვესტიციის ფირმებისთვის მოიცავს მართვის საფასურსა და შესრულების საფასურს. ზოგიერთი ფირმა ყოველწლიურად იხდის 2% მართვის საფასურს მართულ აქტივებზე და მოითხოვს,კომპანიის გაყიდვიდან მიღებული მოგების 20%-ს.https://www.investopedia.com/terms/p/privateequity.asp

კატეგორია:ეკონომიკა
კატეგორია:საფონდო ბირჟები
## რესურსები ინტერნეტში
https://www.investopedia.com/terms/p/privateequity.asp
https://www.collinsdictionary.com/de/worterbuch/englisch/liquidity-event#:~:text=A%20liquidity%20event%20is%20something,into%20cash%20or%20marketable%20securities.
კლიტე

**კლიტე** — კარების ჩასაკეტი მოწყობილობა, იყო როგორც რკინის ასევე ხისაც. ქართულ საცხოვრისსა და სამეურნეო ნაგებობებზე დაფიქსირებულია კლიტეთა სხვადასხვა ტიპები, რომელთაგან ზოგიერთი თავისი არქაულობით გამოირჩევა.

## იხილეთ აგრეთვე
*დათვა-ბოყვა.

## ლიტერატურა
*ქართული მატერიალური კულტურის ეთნოგრაფიული ლექსიკონი/ საქ. ეროვნ. მუზეუმი ; [პროექტის ავტ. და სამეცნ. ხელმძღვ. ელდარ ნადირაძე ; რედ. როინ მეტრეველი ; ავტ.-შემდგ.: გვანცა არჩვაძე, მარინა ბოკუჩავა, თამარ გელაძე და სხვ.]. - თბ. : მერიდიანი, 2011- ISBN 978-9941-10-489-3,

კატეგორია:ქართული კულტურა
უძრავი ქონების საინვესტიციო ტრასტი

**უძრავი ქონების საინვესტიციო (ეკ.) ტრასტი** (ტრასტი-კაპიტალისტური მონოპოლიების ფორმა, რომლის დროსაც გაერთიანებული საწარმოები ზემოგების მიღების მიზნით, კარგავენ წარმოებითსა და კომერციულ დამოუკიდებლობას და ემორჩილებიან ერთიან მმართველობას.) – Real Estate Investment Trust (REIT). უძრავი ქონების საინვესტიციო ტრასტი არის კომპანია, რომელიც ფლობს, მართავს ან აფინანსებს შემოსავლისმომტან უძრავ ქონებას. როგორებიცაა: საცხოვრებელი აპარტამენტები, სასტუმროები, სამედიციონო დაწესებულებები, ოფისები, საწყობები და ა.შ.

ბევრი REIT საჯაროდ ივაჭრება ყველა მთავარ საფონდო ბირჟაზე და ინვესტორებს შეუძლიათ, იყიდონ და გაყიდონ ისინი, აქციების მსგავსად მთელი სავაჭრო სესიის განმავლობაში. ეს მათ ძალიან ლიკვიდურს ხდის (ფიზიკური უძრავი ქონების ინვესტიციისგან განსხვავებით). REIT-ების უმეტესობას აქვს მარტივი ბიზნეს მოდელი: REIT აქირავებს ფართსა და აგროვებს ქირას საკუთრებაზე, შემდეგ კი ამ შემოსავალს დივიდენდების სახით ანაწილებს აქციონერებზე. იპოთეკური REIT-ები არ ფლობენ უძრავ ქონებას, მაგრამ აფინანსებენ მათ: გასცემენ სესხებს სხვა ინვესტორებისთვის, ხოლო შემოსავალს უკან პროცენტის სახით იღებენ.

REIT-ებს შეუძლიათ მნიშვნელოვანი როლი შეასრულონ საინვესტიციო პორტფოლიოს დივერსიფიცირებაში. ისინი ინვესტორს სთავაზობენ ძლიერ, სტაბილურ, წლიურ დივიდენდებს და გრძელვადიანი კაპიტალის ზრდის პოტენციალს. REIT-ის მთლიანმა შემოსავლების მაჩვენებელმა ბოლო 20 წლის განმავლობაში აჯობა S&P 500 ინდექსს, სხვა ინდექსებსა და ინფლაციის მაჩვენებლებს. როგორც ყველა ინვესტიციას, REIT-ებსაც აქვთ დადებითი და უარყოფითი მხარეები. დადებითი მხარეა ის, რომ REIT-ების ყიდვა-გაყიდვა მარტივია, რადგან უმეტესობა ივაჭრება საჯარო ბირჟებზე - ფუნქცია, რომელიც ამცირებს ზოგადად უძრავი ქონების ტრადიციულ ნაკლოვანებას. ეფექტურობის თვალსაზრისით, REIT-ი გთავაზობთ მიმზიდველ რისკზე მორგებულ შემოსავალსა და ფულადი სახსრების სტაბილურ ნაკადს. ასევე, უძრავი ქონების არსებობა შეიძლება კარგი იყოს პორტფოლიოსთვის, რადგან ის უზრუნველყოფს დივერსიფიკაციასა და დივიდენდებზე დაფუძნებულ შემოსავალს. ხშირად დივიდენდები უფრო მაღალია, ვიდრე სხვა სახის ინვესტიციების შემთხვევაში.

თუმცა REIT-ები არ გვთავაზობენ საერთო კაპიტალის ზრდას. როგორც მათი სტრუქტურის ნაწილი, მათ უნდა დაუბრუნონ შემოსავლის 90 % ინვესტორებს. ასე რომ, დასაბეგრი შემოსავლის მხოლოდ 10 % შეიძლება დაბრუნდეს REIT-ში რეინვესტირების მიზნით და ახალი საკუთრების შესაძენად. სხვა უარყოფითი მხარე არის ის, რომ REIT-ების დივიდენდები იბეგრება როგორც რეგულარული შემოსავალი, ხოლო ზოგიერთ REIT-ს აქვს მართვისა და ტრანზაქციის მაღალი საკომისიო.

## რესურსები ინტერნეტში
*https://www.investopedia.com/terms/r/reit.asp
*http://www.nplg.gov.ge/gwdict/index.php?a=term&d=3&t=40526

კატეგორია:უძრავი ქონების საინვესტიციო ტრასტი
კლიენტი (ინფორმატიკა)

**კლიენტი** () — კომპიუტერული სისტემის აპარატურული ან პროგრამული კომპონენტი, რომელიც აგზავნის მოთხოვნებს სერვერზე. ეს შეიძლება იყოს კომპიუტერი, მობილური ტელეფონი, ან სხვა ციფრული მოწყობილობა. ასევე კლიენტად შეიძლება მოიაზრებოდეს არა მოწყობილობა არამედ რამე აპლიკაცია. მაგალითად, ვებ-ბრაუზერი.

კლიენტი პროგრამა სერვერთან კომუნიკაციას ახდენს კონკრეტული პროტოკოლის გამოყენებით. მას შეუძლია მოითხოვოს ნებისმიერი მონაცემი სერვერიდან, უშუალოდ სერვერზე მონაცემების მანიპულირება, სერვერზე ახალი პროცესების დაწყება და ა.შ. კლიენტის პროგრამას შეუძლია სერვერიდან მიღებული მონაცემები მიაწოდოს მომხმარებელს ან გამოიყენოს იგი სხვა მიზნით, პროგრამის დანიშნულებიდან გამომდინარე. კლიენტის პროგრამა და სერვერის პროგრამა შეიძლება მუშაობდეს ერთსა და იმავე კომპიუტერზე ან სხვადასხვა კომპიუტერზე. მეორე შემთხვევაში, მათ შორის ინფორმაციის გაცვლისთვის გამოიყენება  ქსელური კავშირი.

კლიენტების მრავალსახეობებია ტერმინალები — სამუშაო სადგურები მრავალ მომხმარებლის კომპიუტერებზე, რომლებიც აღჭურვილია მონიტორით და კლავიატურით და არ შეუძლიათ სერვერის გარეშე მუშაობა. 1990-იან წლებში გამოჩნდა ქსელური კომპიუტერები - რაღაც შუალედური ტერმინალსა და პერსონალურ კომპიუტერს შორის. ქსელურ კომპიუტერებს აქვთ გამარტივებული სტრუქტურა და დიდწილად არიან დამოკიდებული სერვერზე. ზოგჯერ ტერმინალი გაგებულია, როგორც ნებისმიერი კლიენტი, ან მხოლოდ დახვეწილი კლიენტი.

თუმცა, კლიენტი ყოველთვის არ ნიშნავს კომპიუტერს სუსტი გამოთვლითი რესურსებით. ყველაზე ხშირად, „კლიენტის“ და „სერვერის“ ცნებები აღწერს როლების განაწილებას კონკრეტული დავალების შესრულებაში და არა გამოთვლით ძალას. პროგრამებს, რომლებიც ასრულებენ როგორც კლიენტის, ასევე სერვერის ფუნქციებს, შეუძლიათ ერთდროულად იმუშაონ ერთსა და იმავე კომპიუტერზე. მაგალითად, ვებ სერვერს შეუძლია, როგორც კლიენტმა, მიიღოს მონაცემები SQL სერვერიდან გვერდების გენერირებისთვის (ასე მუშაობს ვიკიპედია).

X Window System-ში (ფანჯრული სისტემა, რომელიც გამოიყენება UNIX-ის მსგავს ოპერაციულ სისტემებში) სერვერი არის პროგრამა, რომელიც ახორციელებს მომხმარებლის გრაფიკულ ინტერფეისს, ხოლო კლიენტი არის პროგრამა, რომელიც იყენებს ამ ინტერფეისს. ამიტომ, დახვეწილ კლიენტს შეუძლია X Window System სერვერის გაშვება, რომელიც აჩვენებს კლიენტის პროგრამის შედეგებს, რომელიც მუშაობს აპლიკაციის სერვერზე. მომხმარებლის თვალსაზრისით, ეს არ არის ძალიან გავრცელებული, რადგან სერვერი ჩვეულებრივ დისტანციური პროგრამაა, ხოლო კლიენტი არის ადგილობრივი აპლიკაცია.

## რესურსები ინტერნეტში
* რა არის და როგორ მუშაობს ინტერნეტი?
* კლიენტ-სერვერის ტექნოლოგია
## სქოლიო
კატეგორია:საინფორმაციო ტექნოლოგიები
კატეგორია:ინფორმატიკა
კატეგორია:კომპიუტერული ტერმინოლოგია
გუანდრას ნამოსახლარი

**გუანდრას ნამოსახლარი** — არქეოლოგიური ძეგლი მდებარეობს გუდაუთის მუნიციპალიტეტ სოფელ ახალ ათონში. საერთო გათხრილ ფართობში დადასტურდა სამი კულტურული ფენა: ზედა -A სრულიად არეული, მიწის სამუშაოების გამო, Б განსაზღვრულია ადრებრინჯაოს ხანით, ხოლო Б-ენეოლითით. ამ ორ ფენას შორის სტერილური თხელი შრეა. მასალას შეადგენს ქვის ნაწარმი და კერამიკა. რიყის ქვის იარაღებიდან აღსანიშნავია ორი გვერდამოღარული ბადის საწაფი, ორმხრივდამუშავებული სატეხები და ცალპირლესილი სატეხები, "სოხუმისა" და "სოჭი-ადლერის" ტიპის თოხები, "პიკის" ტიპის უნივერსალური იარაღები, რომლებიც როგორც ჩანს, თოხებად ან სატეხებადაც გამოიყენებოდა. ბევრია სიგრძით გაპობილი რიყის ქვა გამოყენების კვალით. კაჟი ანატკეცებითაა წარმოდგენილია, თუმცა ავტორი გამოყოფს სახვრეტებს, საფხეკებს და ტრაპეციის ფორმის იარაღებსა. კერამიკა ხელით ნაძერწია, მოწითალო-მონაცრისფრო ან მურა-მოშავო. ცომს ურევია ქვიშა, კალციტი, კვარცი, შამოტი და გამომწვარია შედარებით სუსტად. კეცი თხელია, ფოროვანი, ზოგჯერ ანგობირებული, მოგლუვებული. ძირები ბრტყელია, პირი სწორი, ჩვეულებრივ დაძერწილქობიანი. ჭურჭლები ქილის ან ქოთნის ფორმისაა. მათ ახასიათებთ სწორი დათხელებული ან მომრგვალებული პირი. არის პირგადმოკეცილი ჭურჭლები და მომრგვალებულმუცლიანი ქოთნებიც. შედარებით მცირეა სწორკედლიანი ჭურჭელი. ფორმათა ნაირგვარობით ხასიათდება ჯამები: არის როგორც უყელო, ისე ყელჩაღარული, პირგადაშლილი, სწორკედლიანი; არის პირფართო, ქუსლიანი სასმისი; მაღალფეხიანი ლარნაკი; ბოკალისებური ჭურჭლები და რქიანი სადგრები. ყურებია როგორც ფართო, შუაში ღარით, ასევე მოგრძო ლენტისებური, კედელში ჩასამაგრებელი სპეციალური შვერილით. არის კოპისებური და უნაგირისებური დანაძერწებიც.

## რესურსები ინტერნეტში
კატეგორია:გუდაუთის მუნიციპალიტეტის არქეოლოგიური ძეგლები
აზადა რუსტამოვა

**აზადა ჯაფარ-ყიზი რუსტამოვა** (; 18 ივნისი 1932, ბაქო — 19 აპრილი 2005, ბაქო) — აზერბაიჯანელი საბჭოთა აღმოსავლეთ- და ლიტერატურათმცოდნე, ფილოლოგიურ მეცნიერებათა დოქტორი, პროფესორი, აზერბაიჯანის მეცნიერების დამსახურებული მოღვაწე, 300 სტატიის, 20 წიგნისა და მონოგრაფიის ავტორი.
რუსტამოვამ წარჩინებით დაამთავრა უნივერსიტეტი და მოსკოვში აღმოსავლეთოცდნეობის ინსტიტუტის ასპირანტურაში ჩააბარა. ევგენი ბერტელსის ხელმძღვანელობით დაიცვა საკანდიდატო დისერტაცია ფუზულის პოემის „ლეილი და მეჯნუნის“ თემაზე და ბაქოში დაბრუნდა.

აზერბაიჯანში დაბრუნების შემდეგ რუსტამოვა აზერბაიჯანის მეცნიერებათა აკადემიის ნიზამის სახელობის ლიტერატურის ინსტიტუტში ჯერ უმცროს მეცნიერ თანამშრომლად, შემდეგ კი უფროს მეცნიერ თანამშრომლად მუშაობდა. დიდი ხანი ხელმძღვანელობდა შუა საუკუნეების აზერბაიჯანული ლიტერატურისა და ნიზამთმცოდნეობის განყოფილებას, 1991 წლიდან შუა საუკუნეების განყოფილების უფროსი მეცნიერ თანამშრომელი იყო.

1994 წელს ანკარაში იუნესკოს ეგიდით ჩატარებულ ფუზულის 500 წლისთავისადმი მიძღვნილ საერთაშორისო სიმპოზიუმზე აზადა რუსტამოვა სიტყვით გამოვიდა.
ლიტერატურათმცოდნეობაში დამსახურებისათვის აზადა რუსტამოვა „საპატიო ნიშნის“ ორდენით დაჯილდოვდა და მეცნიერების დამსახურებული მოღვაწის წოდება მიენიჭა. 2001 წელს არჩეულ იქნა აზერბაიჯანის მეცნიერებათა ეროვნული აკადემიის წევრ კორესპონდენტად. 

აზადა რუსტამოვა 2005 წელს გარდაიცვალა. ავადმყოფობის მიუხედავად, სიცოცხლის ბოლომდე აგრძელებდა მუშაობას და ასპირანტებს ეხმარებოდა. 2007 წლის 3 მაისს ნიზამი განჯევის სახელობის ლიტერატურის ინსტიტუტში აზადა რუსტამოვას 75-ე წლისთავისადმი მიძღვნილი სამეცნიერო სემინარი ჩატარდა.    

## სქოლიო
კატეგორია:ფილოლოგიურ მეცნიერებათა დოქტორები
კატეგორია:ბაქოში გარდაცვლილები
კატეგორია:ბაქოში დაბადებულები
ალორანი

**ალორანი** (ოფიციალურად **ალორანის მუნიციპალიტეტი**; ; ) ― მეოთხე კლასის მუნიციპალიტეტი დასავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 27 934 ადამიანს შეადგენს. მოიცავს 38 ბარანგაის.

## კლიმატი
## რესურსები ინტერნეტში
*Philippine Census Information
*Local Governance Performance Management System

## სქოლიო
კატეგორია:დასავლეთ მისამისის მუნიციპალიტეტები
კვანტური ინფორმატიკა

**კვანტური ინფორმატიკა** - ინტერდისციპლინარული სფერო, რომელიც ცდილობს გაიგოს ინფორმაციის ანალიზი, დამუშავება და გადაცემა კვანტური მექანიკის პრინციპების გამოყენებით. იგი აერთიანებს ინფორმაციული მეცნიერების შესწავლას ფიზიკაში კვანტურ ეფექტებთან. იგი მოიცავს თეორიულ საკითხებს გამოთვლით მოდელებში და უფრო ექსპერიმენტულ თემებს კვანტურ ფიზიკაში, მათ შორის, რა შეიძლება და არ შეიძლება გაკეთდეს კვანტური ინფორმაციის საშუალებით. ასევე გამოიყენება ტერმინი **კვანტური ინფორმაციული თეორია**, მაგრამ ის არ მოიცავს ექსპერიმენტულ კვლევას და შეიძლება აგვერიოს კვანტური ინფორმატიკის ქვეჯგუფში, რომელიც ეხება კვანტური ინფორმაციის დამუშავებას.

## სამეცნიერო და საინჟინრო კვლევები
კვანტური ტელეპორტაციის, კვანტური გადახლართულობის გასაგებად და კვანტური კომპიუტერული ტექნიკის წარმოებისთვის საჭიროა კვანტური ფიზიკისა და ინჟინერიის საფუძვლიანი ცოდნა. 2010-იანი წლებიდან შესამჩნევი პროგრესია კვანტური კომპიუტერების წარმოებაში, კომპანიები, როგორიცაა Google და IBM, დიდ ინვესტიციას ახორციელებენ კვანტური კომპიუტერული ტექნიკის კვლევაში. დღეს შესაძლებელია 100 კუბიტზე მეტი კვანტური კომპიუტერის შექმნა. თუმცა, შეცდომის მაჩვენებელი ძალიან დიდია კვანტური კომპიუტერების წარმოებისთვის შესაფერისი მასალის ნაკლებობის გამო.

კვანტური კრიპტოგრაფიის მოწყობილობები უკვე კომერციალიზებულია. არსებობს ძველი შიფრი, რომელსაც უწოდებენ ერთჯერად პლატფორმას, და რომელიც ფართოდ გამოიყენებოდა ჯაშუშების მიერ ცივი ომის ეპოქაში. ის იყენებს შემთხვევითი კლავიშების დიდ თანმიმდევრობას. კვანტური მექანიკური კანონები იძლევა საფუძველს შემთხვევითი კოდების უსაფრთხო გაცვლისთვის. ამიტომ მოწყობილობების წარმოება, რომლებსაც შეუძლიათ კვანტური გადახლართული ნაწილაკების ტრანსპორტირება, მნიშვნელოვანი სამეცნიერო და საინჟინრო მიზანია.

ასევე საჭიროა კვანტური კომპიუტერების პროგრამირების ენები. Qiskit, Cirq და Q Sharp პოპულარული კვანტური პროგრამირების ენებია.

## მათემატიკური საგნები
კვანტური ალგორითმი და კვანტური სირთულის თეორია არის ალგორითმებისა და გამოთვლითი სირთულის თეორიის ორი საგანი. 1994 წელს მათემატიკოსმა პიტერ შორმა გამოაქვეყნა თავისი პირველადი ფაქტორიზაციის ალგორითმი. თუ ადამიანს აქვს 4000 ლოგიკური კუბიტიანი კვანტური კომპიუტერი, შორის ალგორითმის გამოყენებით შეიძლება საფრთხე შეუქმნას ყველაზე ფართოდ გამოყენებულ შიფრებს, როგორიცაა RSA და ECC. ამან შეიძლება გამოიწვიოს უსაფრთხოების სერიოზული პრობლემები მრავალი ქვეყნისთვის. ამიტომ, მისმა ნაშრომმა გამოიწვია ინვესტიციების ზრდა კვანტურ გამოთვლით კვლევაში. ბევრი მათემატიკოსი და კრიპტოლოგი ემზადება კვანტური გამოთვლის ეპოქაში შესასვლელად. 

## იხილეთ აგრეთვე
* ინფორმაციის თეორია
* კვანტური მექანიკა
* კვანტური გადახლართულობა

## ლიტერატურა
* 

კატეგორია:ინფორმატიკა
საკრედიტო დეფოლტის სვოპები

**საკრედიტო დეფოლტის სვოპები** (credit default swap) - არის საკრედიტო წარმოებული კონტრაქტები, რომლებიც ინვესტორებს საშუალებას აძლევს, შეცვალონ საკრედიტო რისკი კომპანიაზე, ქვეყანაზე ან სხვა სუბიექტზე, სხვა კონტრ-აგენტთან.

კრედიტორი იძენს ‘’საკრედიტო დეფოლტის გაცვლა’’-ს (CDS) ინვესტორისგან, რომელიც თანახმაა, რომ გადაუხადოს კრედიტორს, იმ შემთხვევაში, თუ კონკრეტული მსესხებელი თავის ვალდებულებეს არღვევს. როგორც წესი, ‘’საკრედიტო დეფოლტის გაცვლა’’-ში მონაწილეობს სამი მხარე: სესხის გამცემი, მყიდველი და ‘’საკრედიტო დეფოლტის გაცვლის’’ გამყიდველი.

კონტრაქტები მორგებულია მონაწილე მხარეებზე, რაც მათ გაუმჭვირვალეს, არალიკვიდურსა და მარეგულირებლისთვის ძნელად დასაკვირვებელს ხდის.

## რესურსები ინტერნეტში
*https://www.investopedia.com/terms/c/creditdefaultswap.asp#:~:text=The%20term%20credit%20default%20swap,the%20case%20the%20borrower%20defaults.

კატეგორია:საკრედიტო რისკი
კატეგორია:სისტემური რისკი
კატეგორია:სვოპები
ჰოსტროპოდოლიანსკე

**ჰოსტროპოდოლიანსკე** () — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 336 კაცს შეადგენდა.

## რესურსები ინტერნეტში
* სოფლის ამინდი

კატეგორია:სკადოვსკის რაიონის სოფლები
ჰიპერინფლაცია

**ჰიპერინფლაცია** — ტერმინი, რომელიც აღწერს ეკონომიკაში ფასების სწრაფ, გადაჭარბებულ და უკონტროლო ზრდას. ინფლაცია ზომავს საქონლისა და მომსახურების ფასების ზრდის ტემპს, ჰიპერინფლაცია კი სწრაფად მზარდი ინფლაციაა, რომელიც, როგორც წესი, თვეში 50%-ზე მეტს აღწევს. მიუხედავად იმისა, რომ ჰიპერინფლაცია იშვიათი მოვლენაა განვითარებული ეკონომიკებისთვის, ის მაინც ყოფილა  ისეთ ქვეყნებში, როგორებიცაა ჩინეთი, გერმანია, რუსეთი, უნგრეთი და საქართველო. ჰიპერინფლაციამ შეიძლება გამოიწვიოს ფასების მატება ძირითად პროდუქტებზე: საკვები, საწვავი და ა.შ. რადგან მოთხოვნა აჭარბებს მიწოდებას. მაგალითად, წარმოიდგინეთ, რომ ყოველთვის ერთსა და იმავე პროდუტებს ყიდულობთ სასურსათო მაღაზიაში. თუ ეკონომიკა განიცდის ინფლაციის მზარდ მაჩვენებელს, 5%-ს დღეში, თქვენი სასურსათო გადასახადი შეიძლება გაიზარდოს კვირაში $500-დან $675-მდე, მომდევნო კვირაში $911-მდე და ა.შ.

ჰიპერინფლაცია შეიძლება რამდენიმე სხვადასხვა ასპექტმა გამოიწვიოს, თუმცა ყველაზე უფრო ხშირად გამომწვევი მიზეზი ფულის ჭარბი მასის მიწოდებაა ეკონომიკისთვის. ისეთ ვითარებაში, რომელიც  იძლევა ფულის მიწოდების გაზრდის უფლებას, როგორიცაა რეცესია ან დეპრესია, ცენტრალურ ბანკებს შეუძლიათ, გაზარდონ მიმოქცევაში არსებული ფულის რაოდენობა. ამ ქმედების მიზანია, რომ ბანკებმა მეტი სესხი გასცენ და მომხმარებლებმა, ბიზნესებმა მეტი სესხი აიღონ და დახარჯონ.

თუმცა, თუ ფულის მიწოდების ზრდა არ იქნება მხარდაჭერილი ეკონომიკური ზრდით, ამან შეიძლება გამოიწვიოს ჰიპერინფლაცია. თუ მშპ - ეკონომიკის წარმოების საზომი - არ იზრდება, ბიზნესი ზრდის ფასებს, რათა გაზარდოს მოგება და დარჩეს კონკურენტუარიანი.

იმიტომ, რომ  მომხმარებლებს მეტი ფული აქვთ, ისინი იხდიან მაღალ ფასებს და კვებავენ ინფლაციას. თუ ეკონომიკური გამომუშავება(output) აგრძელებს  კლებას, და ინფლაცია კვლავ იზრდება, კომპანიები ზრდიან ფასებს, მომხმარებლები იხდიან მეტს, და ცენტრალური ბანკი მეტ ფულს ბეჭდავს. ასეთ შემთხვევებში ჩნდება ინფლაციის მზარდი მაჩვენებლების ციკლი, რომელიც  იწვევს ჰიპერინფლაციას.

## რესურსები ინტერნეტში
*What Is Hyperinflation? Causes, Effects, Examples, and How to Prepare

კატეგორია:ფინანსური კრიზისები
კატეგორია:ჰიპერინფლაცია
ქამალ აბდულაევი

**ქამალ მეჰდი-ოღლუ აბდულაევი** (), ასევე ცნობილია, როგორც ქამალ აბდულა () — აზერბაიჯანელი მეცნიერი, საზოგადო მოღვაწე, მწერალი. აზერბაიჯანის სახალხო მწერალი (2019), აზერბაიჯანის მეცნიერების დამსახურებული მოღვაწე (1999), ფილოლოგიის მეცნიერებათა დოქტორი, პროფესორი, აზერბაიჯანის მეცნიერებათა ეროვნული აკადემიის წევრი, პირველი კლასის სახელმწიფო მრჩეველი.

## ბიოგრაფია 
დაიბადა ქალაქ ბაქოში, 1950 წლის 4 დეკემბერს. 1968 წელს დაამთავრა ბაქოს 190-ე საშუალო სკოლა. 1968–1973 წლებში სწავლობდა აზერბაიჯანის სახელმწიფო უნივერსიტეტის ფილოლოგიურ ფაკულტეტზე. 1973–1976 წლებში იყო სსრკ მეცნიერებათა აკადემიის ენათმეცნიერების ინსტიტუტის თურქული ენების განყოფილების ასპირანტი. 1977 წლის იანვარში მოსკოვში დაიცვა სადოქტორო დისერტაცია თემაზე „სინტაქსური პარალელიზმი“ („დედე გორგუდის წიგნის“ დასტანის ენის საფუძველზე). 1984 წელს დაიცვა სადოქტორო დისერტაცია თემაზე „აზერბაიჯანული ენის სინტაქსის თეორიული პრობლემები“.

ბაქოს სლავური უნივერსიტეტის პირველი რექტორი (2000–2014 წწ.), აზერბაიჯანის რესპუბლიკის სახელმწიფო მრჩეველი ეთნიკურ საკითხებში, მულტიკულტურალიზმისა და რელიგიის საკითხებში (2014–2017 წწ.), აზერბაიჯანის ენების უნივერსიტეტის რექტორი, აზერბაიჯანის კულტურის ფონდის თავმჯდომარე (აზერბაიჯანის შემოქმედების ფონდი), თურქეთის ლინგვისტური საზოგადოების საპატიო წევრი, საერთაშორისო საკადრო აკადემიის (უკრაინა) წევრი (აკადემიკოსი), მოსკოვის სახელმწიფო პედაგოგიური უნივერსიტეტისა და ურალის ფედერალური უნივერსიტეტის საპატიო დოქტორი, პოლტავის ეკონომიკისა და ვაჭრობის უნივერსიტეტის საპატიო პროფესორი, თურქული კვლევების საერთაშორისო აკადემიის ნამდვილი წევრი, აკადემიკოსი, საქართველოს განათლების მეცნიერებათა აკადემიის ნამდვილი წევრი, რუსული PEN-კლუბის წევრი (მოსკოვი).

სამეცნიერო ინტერესების სპექტრი არის ლინგვისტიკა, ლიტერატურა, თურქოლოგია, კულტუროლოგია.

## სქოლიო 
კატეგორია:აზერბაიჯანის ღირსების ორდენის კავალრები
კატეგორია:აზერბაიჯანის დიდების ორდენის კავალრები
კატეგორია:აზერბაიჯანელი მწერლები
კატეგორია:აზერბაიჯანელი ფილოლოგები
კატეგორია:აზერბაიჯანელი ლიტერატურათმცოდნეები
კატეგორია:საბჭოთა ფილოლოგები
კატეგორია:აზერბაიჯანის მეცნიერებათა ეროვნული აკადემიის აკადემიკოსები
კატეგორია:ცოცხალი ადამიანები
კატეგორია:ბაქოში დაბადებულები
ლაზურნე (დაბა)

**ლაზურნე** () — დაბა უკრაინაში. მდებარეობს ხერსონის ოლქის სკადოვსკის რაიონში. 2013 წელს დაბის მოსახლეობა 5677 კაცს შეადგენდა.

## რესურსები ინტერნეტში
* დაბის ამინდი

კატეგორია:სკადოვსკის რაიონის დაბები
პლარიდელი (დასავლეთი მისამისი)

**პლარიდელი** (ოფიციალურად **პლარიდელის მუნიციპალიტეტი**; ; ) ― მესამე კლასის მუნიციპალიტეტი დასავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 39 840 ადამიანს შეადგენს. მოიცავს 33 ბარანგაის.

## კლიმატი
## რესურსები ინტერნეტში
* Local Governance Performance Management System 
* 2015 Census of Population, Philippine Statistics Authority

## სქოლიო
კატეგორია:დასავლეთ მისამისის მუნიციპალიტეტები
ACM Fellow

**ACM Fellowship** (ასევე **ACM**-ის ნამდვილი წევრი) — ჯილდო და წოდება, რომელსაც გამოთვლითი ტექნიკის ასოციაცია (ACM) ანიჭებს თავის გამორჩეულ წევრებს. ტიტული მიუთითებს პრიზიორის მაღალ პროფესიულობაზე, რასაც მოწმობს ტექნიკური, პროფესიული და ლიდერული წვლილი, რომელიც:

* ავითარებს კომპიუტერულ ტექნოლოგიებს
* ხელს უწყოს იდეების თავისუფალ გაცვლას
* ACM-ის მიზნებს ეხმარება წინსვლაში

ACM წევრების მაქსიმუმ 1% შეიძლება იქნეს არჩეული პრიზიორებად.

ახალ პრიზიორებს ირჩევენ ყოველწლიურად 1993 წლიდან. 

## სქოლიო
კატეგორია:ჯილდოები ინფორმატიკის დარგში
კატეგორია:ჯილდოები ანბანის მიხედვით
თამაზ ამბროლაძე

**თამაზ ამბროლაძე** (დ. 23 დეკემბერი, 1936, ქუთაისი — გ. 2017) — ქართველი გეოლოგი, ინჟინერი, მეცნიერი, პედაგოგი.

## ბიოლოგია
1960 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი, ჰიდროგეოლოგიის სპეციალობით.

1960 წელს მუშაობა დაიწყო სახელმწიფო საპროექტო ინსტიტუტ „საქგიპროშახტში“ ინჟინრად, სადაც მუშაობდა 1962 წლამდე. 1962-1968 წლებში მუშაობდა საქართველოს პოლიტექნიკურ ინსტიტუტში, ჰიდრავლიკისა და ჰიდრონაგებობების კათედრაზე. 1962-1965 წლებში იყო კათედრის ასპირანტი, შემდეგ ლაბორანტი და ასისტენტი. 1968-2006 წლებში ეწეოდა პედაგოგიურ მოღვაწეობას საქართველოს პოლიტექნიკური ინსტიტუტის ჰიდრავლიკის კათედრაზე, პედაგოგ-დოცენტის სტატუსით. 1970-1973 წლებში იყო საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტის სამეცნიერო საბჭოს სწავლული მდივანი. 1973-1976 წლებში მუშაობდა ჰიდროტექნიკისა და სანტექნიკის ფაკულტეტის დეკანის მოადგილედ. 1976-1985 წლებში იყო საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტის დეკანი. 2006-2017 წლებში არჩეული იყო საქართველოს ტექნიკური უნივერსიტეტის ჰიდროინჟინერიის დეპარტამენტის ასოცირებულ პროფესორად და ეწეოდა პედაგოგიურ მოღვაწეობას, ჰიდრავლიკისა და საინჟინრო ეკოლოგიის მიმართულებით. ავტორია 50-ზე მეტი სამეცნიერო ნაშრომის, 2 სახელმძღვანელოს, დამხმარე სახელმძღვანელოსა და სასწავლო-მეთოდური ლიტერატურის. იყო საერთაშორისო კონგრესის სარედაქციო კოლეგიის წევრი (2009). მრავალწლიანი სამეცნიერო-პედაგოგიური მოღვაწეობისათვის მიღებული ჰქონდა საუწყებო ჯილდოები და საპატიო სიგელები.

## ბიბლიოგრაფია
* ჰიდრავლიკა, ჰიდროლოგია, ჰიდრომეტრია: სახელმძღვანელო, თბილისი, ტექნ. უნ-ტი, 2013, გვ. 462 ISBN 9789941203800
* წყლის მეურნეობა : დამხმარე სახელმძღვანელო, თბილისი, ტექნ. უნ-ტი, 2009, გვ. 392 ISBN 9789941145902
* ლაბორატორიული პრაქტიკუმი ჰიდრავლიკაში, თბილისი, 1978, გვ. 120
* ლაბორატორიული პრაქტიკუმი ჰიდრავლიკაში, თბილისი, საქართველოს პოლიტექნ. ინ-ტი, 1974, გვ. 134

## ლიტერატურა
* წყარო: საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 45

## რესურსები ინტერნეტში
კატეგორია:დაბადებული 23 დეკემბერი
კატეგორია:დაბადებული 1936
კატეგორია:გარდაცვლილი 2017
კატეგორია:ქართველი გეოლოგები
კატეგორია:ქართველი ინჟინრები 
კატეგორია:ქართველი პედაგოგები
ინტერი (ტელეარხი)

**ინტერი** () — უკრაინული ტელეარხი, რომელმაც მაუწყებლობა დაიწყო 1996 წლის 20 ოქტომბერს და შედის „Inter Media Group“ ჰოლდინგში. 

## ისტორია
დაარსების დღიდან გენერალური დირექტორი იყო ალექსანდრე ზინჩენკო, რომელიც შემდეგში არხის საპატიო პრეზიდენტი გახდა. 2001-2006 წლებში ტელეარხს ხელმძღვანელობდა ვლადისლავ რიაშინი. მისი ხელმძღვანელობის პერიოდში „ინტერი“ უკრაინის წამყვანი ტელეარხი გახდა.

2002 წლის 30 დეკემბრიდან „ინტერი“ სადღეღამისო მაუწყებლობაზე გადავიდა.

2016-2019 წლებში ტელეარხის მმართველი იყო ეკატერინა შკურატოვა.

მფლობელები სხვადასხვა დროს იყვნენ: იგორ პრუჟნიკოვი (1996-2005), ვალერი ხოროშკოვსკი (2005-2013), დიმიტრი ფირტაში (2006-2021), სერგეი ლიოვოჩკინი (2013-დან).

## პროექტები
### ინტერსკოლა
2006 წელს ტელეარხმა გახსნა „ინტერსკოლა“ — მედიასაგანმანათლებლო პროგრამა, რომლის მიზანია სატელევიზიო სფეროს მაღალკვალიფიციური სპეციალისტების მომზადება.

### ფონდი „ინტერი — ბავშვებს
ტელეარხმა ჩამოაყალიბა საქველმოქმედო ფონდი — პროგრამა, რომელიც ორიენტირებულია ობოლი და ავადმყოფი ბავშვების დახმარებაზე. ფონდი ასევე აფინანსებს სპორტულ, შემოქმედებით ორგანიზაციებს და ახალგაზრდა ტალანტებს. ფონდის დირექტორია ტელეწამყვანი დაშა მალახოვა.

## რესურსები ინტერნეტში 
* ტელეარხის ოფიციალური საიტი 
* ტელეარხი instagram-ზე
* ტელეარხი facebook-ზე
* ტელეარხი youtube-ზე

## სქოლიო
კატეგორია:სატელევიზიო არხები
მილისი (დეტალი)

thumb|სხვადასხვა ზომის მილისები
**მილისი** — მანქანების, მექანიზმების, ხელსაწყოების ან ცილინდრული ან კონუსური ფორმის (ღერძული სიმეტრიით) საგნის დეტალი, რომელსაც გააჩნია ღერძული ხვრელი.

დანიშნულების მიხედვით განასხვავებენ საკისრულ, დამამაგრებელ, გარდამავალ, შემაერთებელ და სხვა სახის მილისებს.

**გარდამავალი მილისი** — ინსტრუმენტი, რომელიც გამოიყენება ლითონგადამამუშავებელ მოწყობილობებზე ინსტრუმენტის დაყენებისთვის სხვადასხვა მორზეს კონუსებით, რომლის დანიშნულებაცაა ინსტრუმენტის დამაგრება და გეომეტრიული ფორმა.

* საჩარხი დაზგისთვის გარდამავალი მილისი გამოიყენება ინსტრუმენტის დასაყენებლად ჩარხის კვანძის უკანა ნაწილში.
* საღარავი დაზგისთვის გარდამავალი მილისი — ძირითადი გარდამავალი ელემენტია, რომელიც იძლევა საშუალებას მნიშვნელოვნად შეამციროს ხარჯები წარმოების ტექნოლოგიურ მომზადებაზე.

კატეგორია:მანქანებისა და მექანიზმების ნაწილები
საპილოტე ეპიზოდი (ოფისი)

**საპილოტე ეპიზოდი** ― ამერიკული კომედიური ტელესერიალის, ოფისის, I სეზონის პირველი ეპიზოდი. ეპიზოდის პრემიერა აშშ-ში 2005 წლის 24 მარტს გაიმართა NBC-ის ეთერში. ეპიზოდის სცენარი გრეგ დენიელსმა ოფისის ბრიტანული ვერსიის პირველი ეპიზოდის მიხედვით დაწერა, რომლის ავტორები რიკი ჯერვეისი და სტივენ მერჩანტი არიან. საპილოტე ეპიზოდის რეჟისორია კენ კვაპისი.

საპილოტე ეპიზოდში დოკუმენტური სერიალის გადამღები ჯგუფი ჩადის დანდერ მიფლინის სკრენტონის (პენსილვანია) ფილიალში, რათა დასაქმებულებს დააკვირდნენ და თანამედროვე მენეჯმენტის შესახებ გაიგონ. მენეჯერი მაიკლ სკოტი (სტივ კარელი) ცდილობს, მხიარული სურათი შექმნას, მიუხედავად იმისა, რომ კორპორაცია შტატების შემცირებას აპირებს. ოფისში რაიან ჰოვარდი (ბენჯამინ ჯოზეფ ნოვაკი) დროებით თანამშრომლად იწყებს მუშაობას, ხოლო ჯიმ ჰელპერტი (ჯონ კრასინსკი) ანტაგონისტ დუაიტ შრუტს (რეინ უილსონი) ეხუმრება. 

## სიუჟეტი
ეპიზოდში წარმოჩენილია მაიკლ სკოტი (სტივ კარელი), კომპანია დანდერ მიფლინის რეგიონული მენეჯერი სკრენტონში, რომელიც ქაღალდის პროდუქციის დისტრიბუციას ეწევა და ამჟამად შტატების შემცირების საფრთხის წინაშეა. მაიკლს ახალ ამბავს ჩრდილო-აღმოსავლეთის გაყიდვების ვიცე-პრეზიდენტი, ჯენ ლევინსონი (მელორა ჰარდინი), ატყობინებს, რომელიც სხვა თანამშრომლების მსგავსად, ტოლერანტულადაა განწყობილი მაიკლის სისულელეების მიმართ. 

ეპიზოდში წარმოჩენილი არიან ოფისის სხვა თანამშრომლებიც, მათ შორის: დუაიტ შრუტი (რეინ უილსონი), სოციალურად უტაქტო კომივოიაჟორი და შერიფის მოხალისე მოადგილე ნახევარ განაკვეთზე; ჯიმ ჰელპერტი (ჯონ კრასინსკი), კიდევ ერთი კომივოიაჟორი, რომელიც დუაიტისთვის მოწყობილი ხუმრობებით ერთობა; პემ ბიზლი (ჯენა ფიშერი), მდივანი, რომელიც ჯიმს მოსწონს; რაიან ჰოვარდი (ბენჯამინ ჯოზეფ ნოვაკი) ― დროებითი თანამშრომელი. 

## რესურსები ინტერნეტში
*"Pilot" at NBC.com
*

## სქოლიო
კატეგორია:ოფისის ეპიზოდები (ამერიკული, I სეზონი)
ფარვანასებრნი

**ფარვანასებრნი** () — მცენარეთა ქვეოჯახი პარკოსანთა ოჯახისა. ცნობილია დაახლოებით 440 გვარი და 12 ათასამდე სახეობა. ფართოდ არიან გავრცელებული არამარტო ეკვატორულ, არამედ ზომიერ და ცივ ოლქებშიც. მრავლადაა მდელოებზე, ველებზე, ტყეებში, გზისპირა მდელობებზე. ხშირია ფოთლების ან მისი ნაწილების სახეცვლა პწკალებად (ღობის ცერცველა), ყლორტებისა კი — ეკლებად (ინგლისური კურდღლისცოცხა). ყვავილის ჯამი შეზრდილფოთოლაკიანია; გვირგვინს 5, ჩვეულებრივ თავისუფალი ფურცელი აქვს. მათგან ზედა, ყველაზე დიდ ფურცელს აფრა ან დროშა ეწოდება, 2 გვერდითას — ფრთა ან ნიჩაბი, 2 ქვედას (წინას) კი — კილი ან ნავი. მტვრიანა 10 ცალია, ისინი (9 ცალი) ხშირად ძირებით ერთმანეთს ეზრდება და ერთგვარ მილს წარმოქმნის, რომელიც ნასკვზეა გარშემორტყმული, ერთი ცალი მტვრიანა კი თავისუფალი რჩება. თითქმის ყველა ფარვანასებრი გამოირჩევა ცილების მაღალი შემცველობით (განსაკუთრებით თესლი), რომლებიც მდიდარია შეუცვლელი ამინომჟავებით (მ.შ. ლიზინით, მეთიონინითა და ტრიპტოფანით). მრავალი მათგანი (ბარდა, ოსპი, ლობიო, არაქისი, სოია, მუხუდო, ცერცვი და სხვ.) კულტურაში ერთ-ერთი პირველი იყო შეტანილი როგორც ძვირფასი საჭმელი მცენარე. ძველი მიწათმოქმედებისთვის და ტროპიკებსა და სუბტროპიკებში მცხოვრები მრავალი თანამედროვე ხალხისათვის ამ მცენარეთა თესლი ცილების მთავარი წყაროა. მიწისზედა ყლორტები ცხოველების შესანიშნავი საკვებია. სამყურას, იონჯას, ესპარცეტს, ცერცველას სპეციალურად თესენ სათივედ. ხანჭკოლას ზოგიერთ სახეობას ამუშავებენ როგორც „მწვანე სასუქს“, რომელიც ნიადაგის ნაყოფიერებას ამაღლებს, — მათ არ თიბავენ, არამედ მთელ მწვანე მასას ნიადაგში ჩახნავენ. ფარვანასებრთა მრავალი კულტურული სახეობა თესლბრუნვის აუცილებელი კომპონენტია.

ამ ქვეოჯახს მიეკუთვნება ტროპიკული და სუბტროპიკული ოლქების ძვირფასმერქნიანი ჯიშები: *Dalbergia latifolia*, , , *Pterocarpus santalinu*, გვარი *Erythrina* (მისი დიდი ყვავილები ფრინველების დახმარებით იმტვერება). ფარვანასებრთა შორისაა: მიროქსილონის გვარის (*Myroxylon*) წარმომადგენლები, რომლებიც ე.წ. პერუულ ბალზამს იძლევიან, იაპონური სტიფნოლობიუმი (*Stypnolobium japonica*) — ფლავონოიდ რუტინის სამრეწველო წყარო, საღებავი ინდიგოფერა (*Indigofera tinctoria*) — ღრმა ლურჯი ფერის საღებავის წყარო, ძირტკბილა და თერმოფსისი — სამკურნალო მცენარეები. ქვეოჯახში შედის ყვავილოვან მცენარეთა ყველაზე მრავალრიცხოვანი გვარი — გლერძი და მასთან ახლოს მდგომი ოქსიტროპისი, ასევე გვარები ყვავისფრჩხილა, კრიალოსანა, ფუჭფუჭა, უძრახელა და სხვ. ესპანური კურდღლისცოცხა (*Spartium junceum*) გამოიყენება მთის ფერდობთა გასამაგრებლად.

## სქოლიო 
*
მაია ლუნდე

**მაია ლუნდე** (დ. 1975) — ნორვეგიელი მწერალი.

განათლება მიიღო ოსლოს უნივერსიტეტში. მისი ლიტერატურული დებიუტი 2012 წელს საბავშვო რომანით „საზღვრის მიღმა“ შედგა. ესაა თრილერი, რომელშიც მოქმედება 1942 წელს მიმდინარებს, მისი პროტაგონისტები კი ებრაელი ბავშვები, სარა და დანიელი, არიან, რომლებიც გერმანიის მიერ ნორვეგიის ოკუპაციის პირობებში ნაცისტებისგან თავის დაღწევას და ნეიტრალურ შვედეთში გაქცევას ცდილობენ.

2015 წელს ლუნდემ რომანისთვის „ფუტკრების ამბავი“ ნორვეგიის წიგნების გამყიდველთა ჯილდო მიიღო. ესაა ანტიუტოპიური რომანი, რომელშიც აღწერილია სხვადასხვა დროს, სხვადასხვა ქვეყანაში მცხოვრები სამი ოჯახის ყოფა გლობალური კრიზისის ფონზე. პირველი ნაწილი 1852 წლის ინგლისში მცხოვრებ უილიამზე მოგვითხრობს, იგი ბიოლოგი და მცენარეების თესლეულის მაღაზიის მფლობელია, რომელიც ცდილობს, ააგოს ახალი ტიპის სკები, რათა მეფუტკრეებს საქმეს გაუადვილოს. მეორე ნაწილი 2007 წლის აშშ-ში მცხოვრებ მეფუტკრე ჯორჯზე მოგვითხრობს, რომელიც საოჯახო ფერმის გადასარჩენად იბრძვის. მესამე ნაწილში მოქმედება 2098 წლის ჩინეთში მიმდინარეობს. მისი პროტაგონისტი თაო ეხილის თითოეულ ყვავილს ხელით მტვერავს მას შემდეგ, რაც წლების წინ ფუტკრები გაქრნენ.

## რესურსები ინტერნეტში
*A Novel That Imagines a World Without Bees

## სქოლიო
კატეგორია:ნორვეგიელი მწერლები
კატეგორია:ენვირონმენტალისტები
კატეგორია:XXI საუკუნის ნორვეგიელი მწერლები
კატეგორია:ოსლოს უნივერსიტეტის კურსდამთავრებულები
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:ოსლოში დაბადებულები
გიოდელის პრემია

**გიოდელის პრემია** () — ყოველწლიური პრიზი თეორიული ინფორმატიკის სფეროში გამორჩეული ნაშრომებისთვის, რომელსაც ერთობლივად გადასცემს თეორიული კომპიუტერული მეცნიერების ევროპული ასოციაცია (EATCS) და გამოთვლითი ტექნიკის ასოციაციის ალგორითმებისა და გამოთვლითი თეორიის სპეციალური  ჯგუფი (ACM SIGACT). ჯილდოს სახელი კურტ გიოდელის პატივსაცემად ეწოდა. გიოდელის კავშირი თეორიულ კომპიუტერულ მეცნიერებასთან არის ის, რომ მან პირველმა წამოჭრა კითხვა „P NP-ს წინააღმდეგ", 1956 წელს ჯონ ფონ ნოიმანისადმი მიწერილ წერილში, რომელშიც გიოდელმა იკითხა, შეიძლებოდა თუ არა გარკვეული NP-სრული ამოცანის ამოხსნა კვადრატულ ან წრფივ დროში.

გიოდელის პრემია გაიცემა 1993 წლიდან და მოიცავს ფულად ჯილდოს 5000 აშშ დოლარის ოდენობით. გადაცემა ხდება STOC-ზე (ACM Symposium on Theory of Computing, ერთ-ერთი მთავარი ჩრდილოეთ ამერიკის კონფერენცია თეორიულ კომპიუტერულ მეცნიერებაში) ან ICALP-ზე (ერთ-ერთი მთავარი ევროპული კონფერენცია ამ სფეროში). პრიზის მისაღებად ნაშრომი უნდა გამოქვეყნდეს რეფერენტის მიერ ჟურნალში ბოლო 14 (თავიდან იყო 7) წლის განმავლობაში.

პრემიის ლაურეატს ირჩევს ექვსწევრიანი კომიტეტი. EATCS-ის პრეზიდენტი და SIGACT-ის თავმჯდომარე კომიტეტში ნიშნავენ სამ-სამ წევრს, რომლებიც იმუშავებენ სამწლიანი ვადით. კომიტეტს მონაცვლეობით ხელმძღვანელობენ EATCS და SIGACT-ის წარმომადგენლები.

## რესურსები ინტერნეტში
* Gödel Prize

## სქოლიო
კატეგორია:ყოველწლიური მოვლენები
კატეგორია:ჯილდოები ინფორმატიკის დარგში
კატეგორია:თეორიული ინფორმატიკა
კატეგორია:ჯილდოები ანბანის მიხედვით
რაც გინახავს, ვეღარ ნახავ (ფილმი)

**რაც გინახავს, ვეღარ ნახავ** — 1965 წელს გადაღებული ქართული მხატვრული ფილმი, რომლის რეჟისორია მიხეილ ჭიაურელი. დაფუძნებულია ავქსენტი ცაგარელის ამავე სახელწოდების პიესაზე.

## სიუჟეტი
ახალგაზრდა ხელოსან გოგიას და სოფლელ გოგოს ტასიას ერთმანეთი შეუყვარდებათ. საქორწილო მაყრიონის თანხლებით ტასიას სოფელში ჩასულ გოგიას საპატარძლო აღარ დახვდება — ტასიას ნათლიის, თავადის ქალის ბრძანებით, ის თავადის სახლში შინამოსამსახურედ წაიყვანეს. ხანშიშესულ თავადს ტასია მოეწონა და მისი ცოლად შერთვა გადაწყვიტა. გოგიას მისი მეგობარი ყარაჩოხელები ეხმარებიან, რომ საცოლე დაიბრუნოს.

## როლებს ასრულებენ
* გიორგი შენგელაია — გოგია
* სოფიკო ჭიაურელი — ტასია
* ვახტანგ ნინუა — თავადი ავთანდილი
* ვასო გოძიაშვილი — ავეტიკა
* აკაკი ხორავა — გიჟუა
* ვერიკო ანჯაფარიძე — თავადის ქალი
* სერგეი მარტინსონი — ბორისი
* არჩილ გომიაშვილი — კოსტაია
* ცაცა ამირეჯიბი — მელანო
* აკაკი კვანტალიანი — პაპა ლაზარე
* ფარსმან სონღულაშვილი — მოურავი
* მერი დავითაშვილი — მართა
* კოტე დაუშვილი — მღვდელი
* დიმიტრი ყიფიანი — თავადი
* ელენე ყიფშიძე — სტუმარი
* ირაკლი ქოქრაშვილი — ყარაჩოხელი
* მიხეილ ჩიხლაძე — დავითის ბიძა

ეპიზოდებში
* ემანუელ აფხაიძე 
* ილია ბაკაკური
* ავთანდილ ვერულეიშვილი
* ედიშერ მაღალაშვილი
* მიხეილ სულთანიშვილი
* გივი თოხაძე
* კონსტანტინე (კოტე) თოლორაია

## რესურსები ინტერნეტში
* 
* 

კატეგორია:ქართული ფილმები
კატეგორია:1965 წლის ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:ქართულ პიესებზე დაფუძნებული ფილმები
კატეგორია:მიხეილ ჭიაურელის ფილმები
სალი რუნი

**სალი რუნი** (დ. 20 თებერვალი, 1991) — ირლანდიელი მწერალი და სცენარისტი, ავტორი რომანებისა: „საუბრები მეგობრებთან“ (2017), „ჩვეულებრივი ადამიანები“ (2018), „მშვენიერო სამყაროვ, სად ხარ“ (2021), „ინტერმეცო“ (2024). 
## ადრეული ცხოვრება და განათლება
დაიბადა და გაიზარდა მეიოს საგრაფოს ქალაქ კასლბარში, სადაც დღესაც ცხოვრობს, მას შემდეგ, რაც განათლება დუბლინში მიიღო, ნიუ-იორკში კი სტაჟირება გაიარა.  მამამისი ტელევიზიაში მუშაობდა, დედა კი ხელოვნების ცენტრს მართავდა. 

რუნი დუბლინის სამების კოლეჯში სწავლობდა, სადაც 2011 წელს მეცნიერად აირჩიეს. მაგისტრატურის საფეხურზე მან თავდაპირველად პოლიტიკის სწავლა დაიწყო, თუმცა შემდგომ ამერიკული ლიტერატურის შესწავლა გადაწყვიტა და 2013 წელს მაგისტრის ხარისხიც მიიღო. 

უნივერსიტეტში სწავლისას რუნი მუდმივად მონაწილეობდა დებატებში და 2013 წელს ევროპის უნივერსიტეტების დებატების ჩემპიონატზე გაიმარჯვა კიდეც. 
მწერლობის დაწყებამდე რუნი რესტორანში ადმინისტრატორად მუშაობდა. 

## სამწერლო კარიერა
რუნიმ პირველი რომანი, რომელიც არ გამოუქვეყნებია, 15 წლის ასაკში დასრულა. მისი პირველი გამოქვეყებული ნამუშევარი საშუალო სკოლაში სწავლისას ჟურნალში დაბეჭდილი ორი ლექსი იყო.  მან სტაბილურად წერა 2014 წელს დაიწყო. სადებიუტო რომანი, „საუბრები მეგობრებთან“, მაგისტრატურაზე სწავლის პერიოდში დაწერა. რომანისთვის მან Sunday Times/Peters Fraser & Dunlop-ის წლის ახალგაზრდა მწერლის ჯილდო მოიპოვა. წიგნი ასევე წარდგენილი იყო დილან თომასისა და ფოლიოს პრემიებზე. 

2018 წელს გამოქვეყნდა რუნის მეორე რომანი „ჩვეულებრივი ადამიანები“. რომანის იდეა მას დაებადა ორ პერსონაჟს შორის ურთიერთობის კვლევისას თავისი მოთხრობიდან „კლინიკაში “, რომელიც 2016 წელს ლიტერატურულ ჟურნალში გამოქვეყნდა. რომანი ბუკერის პრემიის ნომინანტების გრძელ სიაში მოხვდა, გახდა „წლის ირლანდიური რომანი“ და მოიპოვა კოსტას წიგნის პრემია. რომანი ასევე წარდგენილი იყო დილან თომასის პრემიაზე. მან აღიარება მოიპოვა ისეთი ცნობილი ადამიანებისგან, როგორებიც არიან ბარაკ ობამა და ტეილორ სვიფტი. 

რომანის მიხედვით 12-ეპიზოდიანი სერიალი გადაიღეს, რომელშიც მთავარ როლებს დეიზი ედგარ-ჯოუნსი და პოლ მესკალი ასრულებენ.

## პოლიტიკური შეხედულებები
რუნი საკუთარ თავს მარქსისტს უწოდებს.

## სქოლიო
კატეგორია:ირლანდიელი ქალი მწერლები
კატეგორია:XXI საუკუნის ირლანდიელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები